দেশের অর্থনীতিতে এত বড় ভূমিকা রাখার দক্ষ জনবল তৈরির সূতিকাগার এই প্রতিষ্ঠানের ভারপ্রাপ্ত উপাচার্য মাস্উদ আহ্মদ। কলেজ থেকে বিশ্ববিদ্যালয়ে রূপান্তরে নিজের অনুভূতির কথা বললেন তিনি, ‘এটা আমাদের স্বপ্ন ছিল। কিন্তু সাময়িক কিছু জটিলতার কারণে বিশ্ববিদ্যালয়ের কার্যক্রম ঠিকভাবে এগোচ্ছে না। আমরা চাইছি যত দ্রুত সম্ভব বিশ্ববিদ্যালয়ের কার্যক্রম শুরু করতে। আশার কথা হলো, কলেজ থেকে বিশ্ববিদ্যালয়ে উন্নীত হওয়ায় শিক্ষার্থীরা আরও সমৃদ্ধ হবে, বাংলাদেশের টেক্সটাইল খাত হবে আরও শক্তিশালী। আমাদের অনেক নতুন উদ্যোগ ও পরিকল্পনা আছে। শিগগিরই সব ঠিকঠাকভাবে হবে বলে আশা করছি।’